รัฐบาลไทย-ข่าวทำเนียบรัฐบาล-กรมเจ้าท่า เร่งขับเคลื่อนแผนขุดลอกแม่น้ำ คูคลอง รองรับฤดูน้ำหลาก
วันอังคารที่ 15 มิถุนายน 2564
กรมเจ้าท่า เร่งขับเคลื่อนแผนขุดลอกแม่น้ํา คูคลอง รองรับฤดูน้ําหลาก
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยถึงความคืบหน้าพื้นที่ขุดลอกแม่น้ําวัง ตําบลบุญนาคพัฒนา อําเภอเมือง จังหวัดลําปาง ร่องน้ําคลองเสลี่ยงแห้ง ตําบลหนองแม่นา อําเภอเขาค้อ จังหวัดเพชรบูรณ์ และแม่น้ําชี ตําบลโนนสําราญ อําเภอเมือง จังหวัดชัยภูมิ เพื่อบูรณาการเตรียมความพร้อมในเชิงป้องกันเพื่อรับสถานการณ์ช่วงฤดูฝน เพื่อให้สอดคล้องกับความต้องการในการใช้น้ําเพื่ออุปโภคบริโภค การเกษตร และการรักษาสภาพแวดล้อมทางน้ํา ตามนโยบายรัฐบาลและมาตรการของกองอํานวยการน้ําแห่งชาติ โดยพลเอกประวิตร วงษ์สุวรรณ รองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
ปัจจุบัน กรมเจ้าท่าได้ขับเคลื่อนแผนงานขุดลอก แม่น้ํา คูคลอง กําจัดผักตบวชาและวัชพืชอย่างต่อเนื่อง โดยเฉพาะในพื้นที่ ภาคตะวันออกเฉียงเหนือและภาคเหนือ เพื่อแก้ไขความเดือดร้อนจากความตื้นเขินของแม่น้ําจากตะกอนทรายและวัชพืช พื้นที่การกักเก็บน้ําเพื่อใช้ในการเกษตรในฤดูแล้งไม่เพียงพอต่อความต้องการของประชาชนที่ใช้น้ําในการทําเกษตรกรรม อุปโภคและบริโภค ในการนี้ กรมเจ้าท่า โดยสํานักพัฒนาและบํารุงรักษาทางน้ํา : สํานักงานพัฒนาและบํารุงรักษาทางน้ําที่ 7 กรมเจ้าท่า ได้วางแผนขุดลอกแม่น้ําวัง ตําบลบุญนาคพัฒนา อําเภอเมือง จังหวัดลําปาง เริ่มขุดลอกตั้งแต่กิโลเมตรที่ 268 + 150 ถึง กิโลเมตรที่ 265 + 550 ระยะทาง 2,550 เมตร ความกว้างร่องน้ํา 40 - 50 เมตร ก้นร่องลึกประมาณ 242.00 - 244.00 เมตร (จากระดับทะเลปานกลาง) ปริมาณวัสดุขุดลอก 60,000 ลูกบาศก์เมตร ระยะเวลาดําเนินการ 100 วัน เมื่อขุดลอกแล้วเสร็จจะสามารถเพิ่มความกว้างและความลึกของร่องน้ํา วัสดุที่ได้จากการ ขุดลอกนํามาซ่อมแซมตลิ่งที่เกิดจากกระแสน้ํากัดเซาะ ทําให้ชาวบ้านกว่า 800 ครัวเรือน พื้นที่เกษตรกรรม 1,500 ไร่ และโรงสูบน้ําพลังงานไฟฟ้าได้รับประโยชน์ ปัจจุบันดําเนินการไปแล้วกว่า 12.08% สําหรับงานขุดลอกร่องน้ําคลองเสลี่ยงแห้ง ตําบลหนองแม่นา อําเภอเขาค้อ จังหวัดเพชรบูรณ์ เป็นพื้นที่ที่ไม่เคยมีการขุดลอกมาก่อน สํานักงานพัฒนาและบํารุงรักษาทางน้ําที่ 2 ได้นําเครื่องจักรเสริมสนับสนุนการปฏิบัติงาน ขณะนี้ยังคงดําเนินการเคลียร์พื้นที่ป่ารกร้างริมแม่น้ํา เนื่องจากมีต้นไม้และวัชพืชในแม่น้ําจํานวนมาก แผนการขุดลอกความกว้างก้นร่องน้ํา 2-40 เมตร ความยาว 1,850 เมตร และระดับความลึก 724 เมตร (MSL) ปริมาณเนื้อดิน 50,161 ลูกบาศก์เมตร และงานขุดลอกแม่น้ําชี ตําบลโนนสําราญ อําเภอเมือง จังหวัดชัยภูมิ ดําเนินการโดยสํานักงานพัฒนาและบํารุงรักษาทางน้ําที่ 8 ขุดลอกเพื่อแก้ไขความตื้นเขินของลําน้ําจากตะกอนดินและวัชพืช ตั้งแต่กิโลเมตรที่ 796+200 ถึง กิโลเมตรที่ 798+700 ระยะทาง 2,500 เมตร ความกว้างร่องน้ํา 20-30 เมตร ลึกประมาณ 171 เมตร (จากระดับน้ําทะเลปานกลาง) ปริมาณวัสดุขุดลอก 91,665 ลูกบาศก์เมตร ปัจจุบันได้ระยะทาง 1,730 เมตร ปริมาณวัสดุขุดลอก 68,890 ลูกบาศก์เมตร คิดเป็นร้อยละ 75.15
อธิบดีกรมเจ้าท่า กล่าวเพิ่มเติมว่า ขณะนี้ประเทศไทยได้เข้าสู่หน้าฝนอย่างเป็นทางการ ทําให้ทั่วทุกภาคของประเทศไทยมีปริมาณฝนตกชุกในหลายพื้นที่ ซึ่งกรมเจ้าท่าได้เร่งภารกิจขุดลอกร่องน้ํา จัดเก็บผักตบชวาและวัชพืชในแม่น้ําสายหลักและคลองสาขาเพื่อเร่งระบายน้ํา พร้อมขยายพื้นที่รับน้ํา ซ่อมแซมตลิ่งที่พังจากน้ํากัดเซาะ และขอให้ประชาชนติดตามข่าวสารพยากรณ์อากาศเพื่อเป็นการเฝ้าระวังในพื้นที่เสี่ยง ระมัดระวังในการเดินเรือ และให้สวมใส่เสื้อชูชีพตลอดการเดินทางทางน้ํา ทั้งนี้ กรมเจ้าท่า กระทรวงคมนาคม พร้อมบูรณาการหน่วยงานที่เกี่ยวข้องเตรียมรับมือกับสถานการณ์เร่งด่วนเพื่อช่วยเหลือประชาชนอย่างเต็มที่ หากพบเห็นความไม่ปลอดภัยทางน้ํา สามารถโทรแจ้งสายด่วน กรมเจ้าท่า 1199 ตลอด 24 ชั่วโมง